CELEX: 32021R2127
Language: mt
Date: 2021-09-29 00:00:00
Title: Regolament Delegat tal-Kummissjoni (UE) 2021/2127 tad-29 ta’ Settembru 2021 li jemenda l-Anness IV tar-Regolament (UE) Nru 978/2012 tal-Parlament Ewropew u tal-Kunsill u li japplika skema ta’ preferenzi tariffarji ġeneralizzati

3.12.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 432/7
               
            
         REGOLAMENT DELEGAT TAL-KUMMISSJONI (UE) 2021/2127
         tad-29 ta’ Settembru 2021
         li jemenda l-Anness IV tar-Regolament (UE) Nru 978/2012 tal-Parlament Ewropew u tal-Kunsill u li japplika skema ta’ preferenzi tariffarji ġeneralizzati
         IL-KUMMISSJONI EWROPEA,
         Wara li kkunsidrat t-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 978/2012 tal-Parlament Ewropew u tal-Kunsill tal-25 ta’ Ottubru 2012 li japplika skema ta’ preferenzi tariffarji ġeneralizzati u li jħassar ir-Regolament tal-Kunsill (KE) Nru 732/2008 (1), u b’mod partikolari l-Artikolu 17(2) tiegħu,
         Billi:
         
                     (1)
                  
                  
                     Skont l-Artikolu 17(1) tar-Regolament (UE) Nru 978/2012, pajjiż li jkun identifikat min-Nazzjonijiet Uniti (“NU”) bħala pajjiż l-inqas żviluppat jenħtieġ li jibbenefika mill-preferenzi tariffarji previsti skont l-arranġament speċjali ta’ Kollox Minbarra Armi (“KMA”) għall-pajjiżi l-inqas żviluppati. Il-lista tal-pajjiżi benefiċjarji ta’ KMA hija stabbilita fl-Anness IV tar-Regolament (UE) Nru 978/2012.
                  
               
                     (2)
                  
                  
                     In-NU tellgħu lil Vanuatu mill-kategorija tal-pajjiżi l-anqas żviluppati fl-4 ta’ Diċembru 2020. Għaldaqstant, Vanuatu ma għadux jikkwalifika għall-istatus ta’ benefiċjarju ta’ KMA skont l-Artikolu 17(1) tar-Regolament (UE) Nru 978/2012 u jenħtieġ li jitneħħa mill-Anness IV ta’ dan ir-Regolament. F’konformità mal-Artikolu 17(2) tar-Regolament (UE) Nru 978/2012, it-tneħħija ta’ Vanuatu mil-lista tal-pajjiżi benefiċjarji ta’ KMA jenħtieġ li tapplika wara perjodu tranżitorju ta’ tliet snin li jibda mid-data li fiha dak ir-Regolament jidħol fis-seħħ. Għaldaqstant Vanuatu għandu jitneħħa mill-Anness IV b’effett mill-1 ta’ Jannar 2025.
                  
               ADOTTAT DAN IR-REGOLAMENT:
         
            Artikolu 1
            Emenda fir-Regolament (UE) Nru 978/2012
            Fit-Tabella tal-Anness IV tar-Regolament (UE) Nru 978/2012, il-kodiċi alfabetiku u l-pajjiż korrispondenti li ġejjin jitħassru mill-kolonni A u B, rispettivament:
            
               
                           “VU
                        
                        
                           Vanuatu”
                        
                     
         
         
            Artikolu 2
            Dħul fis-seħħ u applikazzjoni
            Dan ir-Regolament għandu jidħol fis-seħħ fl-1 ta’ Jannar 2022.
            L-Artikolu 1 għandu japplika mill-1 ta’ Jannar 2025.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, id-29 ta’ Settembru 2021.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 303, 31.10.2012, p. 1.